paragraph_text: Sutartinės (od litvanskog sutarti, tj. „suglasje”) su litvanske višeglasne pjesme koje izvode narodne pjevačice na sjeveroistoku Litve.Sutartinės, Lithuanian multipart songs na UNESCO-ovim službenim stranicama Preuzeto 14. prosinca 2012. mini|250px|lijevo|Litvanski muškarci prate pjesmu sviranjem u rogove Ove pjesme imaju jednostavne melodije od dvije do pet pjesama od kojih svaka ima dva jasno odijeljena dijela, glavni smisleni tekst i refren koji može uključivati ponavljanje riječi u obliku sinkopa. Postoji gotovo četrdeset različitih stilova i načina obavljanja Sutartinės pjesama. Uglavnom ih izvode dvije pjevačice paralelnim udvajanjem (dvejinės ili „dvojke”) ili tri pjevačice u strogom kanonu (trejinės ili „trojke”), koje izvode dijelove melodije u razvedenim intervalima; ili pak dvije skupine pjevačica (keturinės ili „četvorke”) u kojima glavna pjevačica svakog para pjeva glavni tekst, dok druga pjevačica svakog para pjeva refren, prije nego što ga prva pjevačica para ponavlja. Pjesme se oslikuju mnogim neleksičnim glasanjima (uzvicima) kao što su: sodauto, lylio, ratilio, tonarilio, dauno, kadujo, čiūto, i dr. Sutartinės obično pjevaju žene, dok ih muškarci prate instrumentima kao što su panova frula (skudučiai), rog, duga drvena truba (ragai i dandytės), flauta i trzalačka stolna citra (kanklės).